CELEX: 52016PC0681
Language: bg
Date: 2016-10-19
Title: Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА относно мобилизирането на средства от фонд „Солидарност“ на Европейския съюз за оказване на помощ на Германия

ЕВРОПЕЙСКА КОМИСИЯ
            Брюксел, 19.10.2016
            COM(2016) 681 final
            Предложение за
            РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            относно мобилизирането на средства от фонд „Солидарност“ на Европейския съюз за оказване на помощ на Германия
            
               
         
         
            
               ОБЯСНИТЕЛЕН МЕМОРАНДУМ
            
            
               Според Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020,
                  1
               , и по-специално член 10 от него, се разрешава мобилизирането на средства от фонд „Солидарност“ на Европейския съюз в рамките на годишен таван в размер на 500 000 000 EUR (по цени от 2011 г.) над съответните функции, определени във финансовата рамка. 
            
            
               Условията за финансиране от фонда са представени в Регламент (ЕО) № 2012/2002 на Съвета, изменен с Регламент (ЕС) № 661/2014 на Европейския парламент и на Съвета от 15 май 2014 г. за създаване на фонд „Солидарност“ на Европейския съюз. 
            
            
               Въз основа на заявлението, подадено от Германия, изчислението на помощта от Фонда, което се основава на оценка на общите причинени щети, е както следва:
            
            
                     
                        Бедствие
                     
                  
                  
                     
                        Преки щети
                     
                     
                        (в млн. EUR)
                     
                  
                  
                     
                        Общи разходи за допустимите действия
                     
                     
                        (в млн. EUR)
                     
                     
                  
                  
                     
                        Приложен праг за регионални бедствия 
                     
                     
                        [1,5 % от БВП] (млн. EUR)
                     
                  
                  
                     
                        2,5% от преките щети 
                        (EUR)
                     
                  
                  
                     
                        6% от преките щети над прага
                     
                     
                  
                  
                     
                        Общ размер на предложената помощ
                     
                     
                     
                        (EUR)
                     
                  
               
                     
                        ГЕРМАНИЯ
                     
                  
                  
                     
                        1 259,005
                     
                  
                  
                     
                        94 196
                     
                  
                  
                     
                        622,8
                     
                  
                  
                     
                        31 475 125
                     
                  
                  
                     
                        ~
                     
                  
                  
                     
                        31 475 125
                     
                  
               
                     
                        ОБЩО
                     
                  
                  
                     
                        31 475 125
                     
                  
               
               Като отчита прегледа на заявлението
                  2
                и максималния възможен принос от фонда, както и рамките за преразпределяне на бюджетните кредити, Комисията предлага да се мобилизират средства от фонд „Солидарност“ на Европейския съюз в размер на общо 31 475 125 EUR.
            
            
               Комисията ще представи проект на коригиращ бюджет (ПКБ), за да бъдат включени в бюджета за 2016 г. специфичните бюджетни кредити за поети задължения и за плащания. 
            
            
               Ако не бъде постигнато съгласие, ще бъде започната тристранна процедура в съответствие с точка 11 от Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление
                  3
               .
            
            
               Предложение за
            
            
               РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА
            
            
               относно мобилизирането на средства от фонд „Солидарност“ на Европейския съюз за оказване на помощ на Германия
            
            
               ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
            
            
               като взеха предвид Договора за функционирането на Европейския съюз,
            
            
               като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз
                  4
               , и по-специално член 4, параграф 3 от него,
            
            
               като взеха предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление,
                  5
                и по-специално точка 11 от него,
            
            
               като взеха предвид предложението на Европейската комисия,
            
            
               като имат предвид, че:
            
            
               (1)С фонд „Солидарност“ на Европейския съюз („Фондът“) се цели да бъде дадена възможност на Съюза да реагира по бърз, ефективен и гъвкав начин на извънредни ситуации, за да прояви солидарност с населението на региони, които са засегнати от природни бедствия. 
            
            
               (2)Съгласно член 10 от Регламент (ЕС, Евратом) № 1311/2013 на Съвета максималната годишна сума, която Фондът не може да надхвърля, е 500 000 000 EUR (по цени от 2011 г.)
                  6
               .
            
         
         
            
               (3)На 19 август 2016 г. Германия подаде заявление за мобилизиране на средства от фонда след поредица от изключително интензивни, краткотрайни случаи на наводнения, които засегнаха региона на Долна Бавария (Niederbayern) през май и юни 2016 г. 
            
            
               (4)Заявлението на Германия отговаря на условията за предоставяне на финансово подпомагане от Фонда, определени в член 4 от Регламент (ЕО) № 2012/2002.
            
            
               (5)Поради това Фондът следва да бъде мобилизиран, за да се предостави финансова помощ на Германия, 
            
            
               (6)За да се сведе до минимум времето за мобилизиране на средства от Фонда, настоящото решение следва да се прилага от датата на приемането му,
            
            
               ПРИЕХА НАСТОЯЩОТО РЕШЕНИЕ:
            
            
               Член 1
            
            
               За общия бюджет на Съюза за финансова 2016 година фонд „Солидарност“ на Европейския съюз се мобилизира за предоставянето на сумата от 31 475 125 EUR на Германия под формата на бюджетни кредити за поети задължения и за плащания. 
            
            
               Член 2
            
            
               Настоящото решение влиза в сила в деня на публикуването му в Официален вестник на Европейския съюз.
            
            
            
               То се прилага от [датата на приемането му].
            
            
               Съставено в Брюксел на  година.
            
            
               
                  За Европейския парламент
                        За Съвета
               
               
                  Председател
                        Председател
               
            
         
         
            
                  
                     (1)
                  ОВ L 347, 20.12.2013 г., стр. 884.
               
               
                  
                     (2)
                  Съобщение до Комисията C(2016) 6597 от 14.10.2016 г.
               
               
                  
                     (3)
                  ОВ C 373, 20.12.2013 г., стр. 1.
               
               
                  
                     (4)
                  OВ L 311, 14.11.2002 г., стр. 3.
               
               
                  
                     (5)
                  ОВ С 373, 20.12.2013 г., стр. 1.
               
               
                  
                     (6)
                  Регламент (EC, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014—2020 (ОВ L 347, 20.12.2013 г., стр. 884).